ALYTAUS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ALYTAUS RAJONO SAVIVALDYBĖS NEKILNOJAMŲJŲ DAIKTŲ VIEŠŲ AUKCIONŲ SĄLYGŲ PATVIRTINIMO

2022 m. sausio 12 d. Nr. D1-54

Alytus

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 2 dalimi, Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, 5.2 papunkčiu, 19 punktu, 21.3 papunkčiu ir 22 punktu, Viešame aukcione parduodamo Alytaus rajono savivaldybės nekilnojamojo turto ir kitų nekilnojamųjų daiktų sąrašu, patvirtintu Alytaus rajono savivaldybės tarybos 2015 m. rugpjūčio 12 d. sprendimu Nr. K-205 „Dėl Viešame aukcione parduodamo Alytaus rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“, įgyvendindama Savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos darbo reglamento, patvirtinto Alytaus rajono savivaldybės administracijos direktoriaus 2016 m. vasario 25 d. įsakymu Nr. D1-157 „Dėl Viešo aukciono komisijos sudarymo ir jos darbo reglamento patvirtinimo“, 6 punktą ir atsižvelgdama į Savivaldybės nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos 2022 m. sausio 12 d. posėdžio protokolą Nr. 1,

tvirtinu buvusios mokyklos pastato ir jam priskirto žemės sklypo, esančių Akacijų g. 3, Luksnėnų k., Alytaus sen., Alytaus r. sav., viešo aukciono sąlygas (pridedama).

Administracijos direktorė	Gintarė Jociunskaitė

PATVIRTINTA

Alytaus rajono savivaldybės

administracijos direktoriaus

2022 m. sausio 12 d.

įsakymu Nr. D1-54

Buvusios mokyklos pastato ir jam priskirto žemės sklypo, esančių Akacijų g. 3, Luksnėnų k., Alytaus sen., Alytaus r. sav., viešo aukciono sąlygos

Mokyklos pastato (unikalus Nr. 3397-6002-5010, paskirtis – mokslo, bendras plotas 549,68 kv. m, pastatas plytinis, 1 aukšto, statybos metai 1976 m., rekonstravimo pabaigos metai 2001, žymėjimas plane 1C1p, šildymas – vietinis centrinis šildymas, nuotekų šalinimas – komunalinis nuotekų šalinimas, vandentiekis – komunalinis vandentiekis) ir jam priskirto 0,5024 ha žemės sklypo (unikalus Nr. 3328-0002-0119, kadastro Nr. 3328/0002:119), esančių Akacijų g. 3, Luksnėnų k., Alytaus sen., Alytaus r. sav. (toliau – turtas)

Pradinė pardavimo kaina – 37 200,00 €, iš kurios žemės sklypo pradinė pardavimo kaina – 6 400,00 €, mokyklos pastato pradinė pardavimo kaina – 30 800,00 €.

Mažiausias kainos didinimo intervalas – 100,00 €.

Aukciono dalyvio garantinis įnašas – 3 720,00 €.

Aukciono dalyvio registravimo mokestis – 50,00 €.

Turto apžiūra 2022-03-07 nuo 10.00 val. iki 16.00 val.* Dėl apžiūros kreiptis: Tomas Savukas, tel. 8 623 92 509, el. paštas tomas.savukas@arsa.lt.

Aukciono data ir laikas: pradžia 2022-03-14, 9.00 val., pabaiga 2022-03-17, 13.59 val.

Aukcionas vykdomas informacinių technologijų priemonėmis interneto svetainėje http://www.evarzytynes.lt/, vadovaujantis Valstybės ir savivaldybių nekilnojamųjų daiktų pardavimo viešame aukcione tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“, ir Valstybės ir savivaldybių nekilnojamųjų daiktų elektroninio aukciono vykdymo valstybės informacinėje sistemoje procedūrų aprašu, patvirtintu Valstybės įmonės Turto banko generalinio direktoriaus 2018 m. gegužės 30 d. įsakymu Nr. P1-142.

Registracijos dalyvauti aukcione pradžia 2022-03-07, 00.00 val., pabaiga 2022-03-09, 23.59 val.

Aukciono dalyvio registravimo mokestis ir garantinis įnašas turi būti sumokėti iki dokumentų pateikimo registruoti.

Sklypo paskirtis – kita.

Naudojimo būdas – visuomeninės paskirties teritorijos.

Teritorijos, kuriose taikomos specialiosios žemės naudojimo sąlygos:

vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis), vandentiekio linijos AZ: 180 kv. m; kanalizacijos linijos AZ: 600 kv. m;

šilumos perdavimo tinklų apsaugos zonos (III skyrius, dvyliktas skirsnis), plotas 200 kv. m;

elektros tinklų apsaugos zonos (III skyrius, ketvirtas skirsnis);

kelių apsaugos zonos (III skyrius, antrasis skirsnis), plotas 960 kv. m;

viešųjų ryšių tinklų elektroninių ryšių infrastruktūros apsaugos zonos (III skyrius, vienuoliktas skirsnis).

Pirkėjas nekilnojamajam turtui priskirtą valstybinės žemės sklypo dalį turi įsigyti nuosavybėn. Žemės sklypo pirkimo–pardavimo sutartis sudaroma valstybės įmonėje Turto banke (kodas 112021042).

Atsiskaitymo už aukcione įgytą turtą terminas – iš karto (per 10 kalendorinių dienų po nekilnojamojo turto ir žemės sklypo pirkimo–pardavimo sutarties pasirašymo dienos).

Nekilnojamojo turto ir žemės sklypo pirkimo–pardavimo sutarčių sudarymo išlaidas, įskaitant atlyginimą notarui, apmoka aukciono laimėtojas.

Alytaus rajono savivaldybės administracija neįsipareigoja iškraustyti patalpose esančių daiktų.

*Apžiūros laiką suderinti su darbuotoju, atsakingu už turto apžiūrą.

Atsiskaitomoji sąskaita aukciono dalyvio garantiniam įnašui ir registravimo mokesčiui sumokėti bei atsiskaityti už turtą – Alytaus rajono savivaldybės administracija (kodas 188718528), Pulko g. 21, Alytus, Nr. LT63 4010 0409 0007 1172, „Luminor Bank“, AS, banko kodas 40100.

Darbuotojas atsakingas už informacijos teikimą ir informaciją, kur galima susipažinti su nekilnojamojo turto ir žemės sklypo ar kitų nekilnojamųjų daiktų pirkimo–pardavimo sutarčių projektais: Turto valdymo skyrius, Jolita Gruzinskienė, tel. (8 315) 55 538, el. paštas jolita.gruzinskiene@arsa.lt arba Tomas Savukas, tel. 8 623 92 509, el. paštas tomas.savukas@arsa.lt.